
1. Situācijas apraksts
[bookmark: _Hlk21941783][bookmark: _Hlk9436200]Informatīvais ziņojums ir sagatavots atbilstoši Latvijas Republikas Saeimas Publisko izdevumu un revīzijas komisijas uzdevumam Veselības ministrijai sadarbībā ar slimnīcu sagatavot un iesniegt informāciju par B korpusa attīstības aplēsēm un informēt Ministru kabinetu un atbilstoši Ministru kabineta 2019. gada 13. augusta sēdes protokollēmuma Nr. 34 55.§. „Informatīvais ziņojums “Par papildu nepieciešamo publisko finansējumu VSIA “Paula Stradiņa klīniskā universitātes slimnīca” jaunā A korpusa būvniecības otrās kārtas infrastruktūras attīstībai”” 4. punktā noteiktajam uzdevumam - Veselības ministrijai sadarbībā ar VSIA “Paula Stradiņa klīniskā universitātes slimnīca” (turpmāk – Slimnīca) līdz 2019. gada 31. decembrim sagatavot un iesniegt izskatīšanai Ministru kabinetā informatīvo ziņojumu par plānotā VSIA “Paula Stradiņa klīniskā universitātes slimnīca” jaunā B korpusa attīstību.
1.1. Slimnīcas darbības raksturojums
1.1.1. [bookmark: _Hlk25233563]2019. gada 19. augustā stājās spēkā Ministru kabineta rīkojums Nr. 403 “Par Valsts sabiedrības ar ierobežotu atbildību “Paula Stradiņa klīniskā universitātes slimnīca” vispārējo stratēģisko mērķi”, kas Slimnīcai nosaka saglabāt, uzlabot un atjaunot iedzīvotāju veselību, nodrošinot kvalitatīvus, efektīvus un pieejamus plaša spektra terciārā līmeņa, neatliekamās un plānveida veselības aprūpes pakalpojumus Latvijas iedzīvotājiem, īstenojot ārstniecības iestāžu sadarbības teritoriju principu Pierīgā un Rīgā, vienlaikus nodrošinot klīnisko bāzi ārstniecības personu izglītībai un zināšanu pārnesi uz reģioniem, kā arī veicinot zinātnes un pētniecības attīstību. 
1.1.2.  Slimnīca ir vadošā Latvijas universitātes slimnīca Latvijā, kuras galvenie darbības virzieni ir sekundāra un terciāra līmeņa ambulatora un stacionāra ārstniecība (neatliekamā un plānveida), studentu un rezidentu apmācība, veselības aprūpes speciālistu tālākizglītība, kā arī zinātniskā un pētnieciskā darbība. Slimnīcā tiek nodrošināta ne tikai ikdienas medicīniskā, tostarp neatliekamā palīdzība 26 dažādos ārstnieciskajos profilos, bet arī unikālus ārstnieciskos pakalpojumus kas nav pieejami citās medicīnas iestādēs, tādās medicīnas nozarēs kā kardioloģija, kardioķirurģija, orgānu transplantācija, endovazālā asinsvadu ķirurģija, aroda un radiācijas medicīna, grūtnieču patoloģijas un mutes, sejas un žokļu ķirurģija.
1.1.3. [bookmark: _Hlk34384023]Slimnīca ir Latvijā augsta līmeņa specializācijas iestāde, kas sniedz palīdzību citām medicīnas iestādēm pacientu diagnostikā un ārstēšanā. Slimnīca ir viena no Latvijas vadošajām daudzprofilu iestādēm, kas nodrošina pirms un pēcdiploma, izglītību medicīnas nozarē strādājošajiem. Slimnīcā ir uzkrāts liels potenciāls zinātnisku pētījumu veikšanai, un šajā darbā Slimnīcas zinātnieki iesaista rezidentus un studentus. Līdz ar to, zinātniski pētnieciskajos jautājumos medicīnā Slimnīca dalās praktiskajā pieredzē ar kolēģiem Latvijā un ārvalstīs. Slimnīcas sasniegumi un pētījumi kardioloģijā, kardioķirurģijā, invazīvajā radioloģijā un citās nozarēs tiek atzīti tālu aiz Latvijas robežām. 
1.1.4. Slimnīcas galvenais rīcības virziens ir rūpēties par sabiedrības veselību un dzīves kvalitāti, nodrošinot izcilību ārstēšanā uz pacientu orientētā vidē. Slimnīcas ambīcija ir kļūt par starptautiski atzītu inovatīvu ekselences centru ārstniecībā, izglītībā un pētniecībā.
1.1.5. Kopējais pacientu skaits gadā vidēji ir 355 tūkst. pacienti, no kuriem 50 tūkst. stacionāra pacienti (kuriem tiek veiktas ~ 31 tūkst. operācijas), 260 tūkst. ambulatorie pacienti (kuriem tiek veiktas ~ 18 tūkst. operācijas) un ~ 45 tūkst. neatliekamās medicīniskās palīdzības pacienti. Pacientu dinamika visus gadus bijusi pieaugoša, tomēr COVID – 19 pandēmijas laikā pacientu skaits samazinājies vidēji par 25% galvenokārt dēļ epidemoloģisko drošības normu izpildes. No kopējā pacientu skaita ~ 48% pacientu ir no Rīgas, 52% no pārējām Latvijas pilsētām un rajoniem. Slimnīca sniedz gandrīz 50% no visiem stacionāriem pakalpojumiem sirds un asinsvadu jomā Latvijā, kā arī tai ir būtiska loma onkoloģisko pacientu ārstēšanā un perinatālās un neonatālās aprūpes nodrošināšanā Latvijā. 
1.1.6. Slimnīcas kopējais darbinieku skaits – ap 3 000 darbinieku, kopējais gada budžets ap 128 milj. euro. 
1.2. Slimnīcas infrastruktūras raksturojums
1. 
1.1. 
1.2. 
1.2.1. Slimnīcas ēkas Pilsoņu ielā 13, Rīgā reģistrētas uz valsts vārda Veselības ministrijas personā un atbilstoši nekustamā īpašuma lietošanas un pārvaldīšanas līgumam, kas noslēgts starp Slimnīcu un Veselības ministriju, nodotas Slimnīcas pārvaldīšanā noteiktu valsts funkciju veikšanai.
1.2.2. Slimnīcas ēku infrastruktūru veido vairāk 25 atsevišķi izvietoti korpusi, kas nodoti ekspluatācijā dažādos laika periodos sākot no 1909. gada. Pirmās Slimnīcas ēkas tapušas pēc arhitekta R.Šmēlinga projekta - tās izceļas ar skaidri izstrādātu būvprogrammu, racionālu arhitektoniski telpisko risinājumu, ēku apdarē izmantots sarkanais ķieģelis kombinēts ar gaiši apmestu fasādi. Ņemot vērā ēku arhitektonisko vērtību, Slimnīcas ēkas iekļautas valsts nozīmes arhitektūras pieminekļa “Slimnīcas celtņu komplekss” sastāvā (Ministru kabineta 1998. gada 29. oktobra rīkojums Nr. 128). 
1.2.3. 2004. gadā Veselības aprūpes aprīkojuma pētniecības institūta „SOTERA” eksperti izstrādāja diskusijas dokumentu „Septiņu slimnīcu novērtējums Rīgas pilsētā”. Veikto pētījumu mērķis bija izvērtēt esošo Slimnīcas ēku tehnisko stāvokli un to izmantojamību nākotnē, zemes izmantošanu, transporta stāvokli, kā arī loģistiku. Somu eksperti atzina, ka Slimnīcas ēkas ir ļoti sliktā vai vidēji sliktā tehniskā stāvoklī, un novērtēja ar vidējo atzīmi 1,89 (5 ballu skalā). 
1.2.4. Slimnīca 2017. gadā pasūtīja SIA “LBS konsultants” veikt visu izmantoto Slimnīcas korpusu tehnisko apsekošanu atbilstoši LBN 405-15 “Būvju tehniskā apsekošana” (izņemot jaunizbūvētajam A korpusam). Kopumā izstrādāti 25 tehniskās apsekošanas atzinumi, izvērtējot katra korpusa konstrukciju, inženierkomunikāciju, fasādes u.c. konstruktīvo elementu tehnisko izmantojamību, nolietojumu un izstrādāti ieteikumi drošai ēku ekspluatācijai. Izvērtējot iesniegtos atzinumus secināms, ka vidējais Slimnīcas korpusu ēku tehniskais nolietojums ir 40-50 %, atsevišķu inženierkomunikāciju nolietojumam sasniedzot pat 70-80 %. Kopumā visām ēkām veicami darbi pamatu hidroizolācijas pastiprināšanai, lietusūdens novadīšanai no ēku pamatiem, fasādes atjaunošanai, t.sk. izvērtējot logu un durvju nomaiņu, jumta konstrukciju pastiprināšanai, jumta seguma nomaiņai, t.sk bēniņu stāva siltināšanai, apkures un ventilācijas sistēmas remontu vai nomaiņu, ēkas. Lielākoties visās ēkas nepieciešami uzlabojumi saistībā ar atbilstības nodrošināšanu Ministru kabineta 2016. gada 19. aprīļa noteikumiem Nr. 238 “Ugunsdrošības noteikumi”, vides pieejamības nodrošināšanu cilvēkiem ar īpašām vajadzībām, energoefektivitātes uzlabošanu. 
1.2.5. Atbilstoši energopārvaldības sistēmas datiem Slimnīcas vēsturisko korpusiem ir zema energoefektivitāte - vidējais siltumenerģijas patēriņš pārsniedz 190 kWh/m2. Slimnīcas siltumenerģijas patēriņš būtiski pārsniedz vidējos patēriņa rādītājus Latvijas slimnīcām – 154 kWh/m2. 
1.2.6. Saņemti vairāki Būvniecības valsts kontroles biroja lēmumi ar norādēm veikt Slimnīcas ēkās darbus ēku tehniskā stāvokļa uzlabošanai un patvaļīgās būvniecības novēršanai. Tāpat saņemti Valsts ugunsdzēsības un glābšanas dienesta Rīgas reģiona pārvaldes pārbaudes akti par nepieciešamajiem uzlabojumiem Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” ievērošanai.
1.2.7. Slimnīcas ēkas kopumā ir sliktā tehniskā stāvoklī un to telpu plānojums neatbilst mūsdienu veselības aprūpes prasībām, tādējādi veselības aprūpes pakalpojumi tiek nodrošināti atbilstoši vadlīnijām, bet ir apgrūtināta telpu atbilstība starptautiskajām vadlīnijām par prasībām veselības aprūpes pakalpojumu telpām. Telpās ir pacientu un personāla komfortam nelabvēlīgs mikroklimats un sanitāri tehniskais stāvoklis, kas apdraud pacientu drošību. Tajās ir grūtības nodrošināt likumdošanai (Ministru kabineta 2009. gada 20. janvāra noteikumi Nr. 60 “Noteikumi par obligātajām prasībām ārstniecības iestādēm un to struktūrvienībām”) atbilstošas medicīnas tehnoloģiju prasības (telpu platība, griestu augstums, ugunsdrošība, strāvas padeve, gaisa apmaiņa u.c.). Daļā no vecā Slimnīcas kompleksa ēkām būtiska pārbūve un piemērošana mūsdienu prasībām nav atļauta un iespējama ņemot vērā ēku kultūrvēsturisko statusu.
1.2.8. Bez ēku tehniskā stāvokļa, Slimnīcas kompleksa viena no būtiskākajām problēmām ir telpu trūkums, kas būtiski apgrūtina Slimnīcas darbības loģistiku. Nav iespējams pilnvērtīgi nodalīt stacionāro un ambulatoro pacientu plūsmu, nav iespējams nodrošināt stacionāro pacientu epidemioloģisko drošības noteikumu normu izpildi, jo guļošo pacientu izvietojums daudzviet ir pārāk blīvs un ar ierobežotu piekļuvi ārstniecības personālam, kā arī nepietiekamā apjomā ir personālam paredzētās telpas. Esošajās ēkās nav iespējams nodrošināt dalītu plūsmu stacionāra un dienas stacionāra pacientiem. Liela daļa no Slimnīcas ēkām ir mazas, atsevišķi izvietotas būves, kas apgrūtina pacientu ar kustību traucējumiem pārvietošanos un pašu pacientu pārvietošanu, prasot papildus personāla resursus. Tā piemēram, vēl joprojām notiek pacientu, tostarp guļošo, pārvietošana starp korpusiem pa teritoriju neatkarīgi no sezonalitātes vai laikapstākļiem, lai nodrošinātu šiem pacientiem izmeklējumus, pārvirzīšanu uz citām profila nodaļām un tml. Turpinot praksi, kurā būtiska Slimnīcas struktūrvienību proporcija ir izvietota atsevišķās ēkās, nav iespējama ātra, precīzi virzīta un kvalitatīva pacientu plūsmas organizācija, kas atspoguļojas ārstniecības rezultātos, pacientu dzīves kvalitātes rādītājos un Slimnīcas finanšu un saimnieciskajos rādītājos. 
1.2.9. Slimnīca, pieejamo finanšu līdzekļu ietvarā, veic plānveidīgus veco Slimnīcas ēku tehniskā stāvokļa uzlabošanas darbus atbilstoši tehniskās apsekošanas atzinumos ietvertajiem ieteikumiem, kā arī vienojusies ar kontrolējošās iestādēm par pakāpenisku konstatēto trūkumu novēršanu.
1.2.10. Neskatoties uz Slimnīcas ēku tehnisko stāvokli, pacientiem tiek nodrošināti pakalpojumi atbilstoši veselības ministrijas normatīvajiem dokumentiem, aktiem un aprūpes pakalpojumu sniegšanas vadlīnijām.



2. Slimnīcas attīstības virzieni līdz 2030. gadam
1. 
2. 
[bookmark: _Hlk57276040]Slimnīcas infrastruktūras ilgtermiņa attīstības plāns noteikts 2009. gada 5. marta koncepcijā “Valsts sabiedrības ar ierobežotu atbildību „Paula Stradiņa klīniskā universitātes slimnīca” attīstības koncepcija”, kurā paredzēta infrastruktūras optimizācija, nojaucot degradētos un vēsturiski nevērtīgos korpusus, lai izbūvētu divus jaunus korpusus (A un B), kā arī vēsturiski vērtīgā mantojuma – Reinholda Šmēlinga arhitektūras pieminekļu, restaurēšana, izveidojot mūsdienīgu vidi ambulatoro pakalpojumu sniegšanai, izglītībai un zinātnes projektiem medicīnas jomā (skat. 1.attēlu). 
1.attēls: Slimnīcas ilgtermiņa attīstības plāns
[image: ]
2.1. 2017. gadā tika atklāta A korpusa 1.kārtas ēka 30 438 m2 platībā. Ēkas pazemes līmenī atrodas darbinieku ģērbtuves, Centrālā sterilizācijas nodaļa, tehniskās apkopes telpas. Īpašs ieguvums ir savienojošais gaitenis ar blakus esošo 32. korpusu, kas nodrošina nokļūšanu gan uz Neatliekamās medicīnas centru, gan visām pārējām nodaļām. Četros virszemes stāvos atrodas diagnostiskā radioloģija, plānveida pacientu uzņemšana, laboratorija, manipulāciju telpas, uroloģijas, endokrinoloģijas, reimatoloģijas, nefroloģijas (nieru slimību), gastroenteroloģijas un endoskopiju nodaļas. A korpusa 1. kārtā izvietota viena no modernākajām poliklīnikām Latvijā 1 843 m2 platībā. Kopumā A korpusa 1. kārtas ietvaros izveidotas 200 stacionāra un 24 dienas stacionāra gultas vietas.
2.2. 2020. gada 27. augustā noslēgts līgums par A korpusa 2. kārtas ēkas būvniecību, kurā Slimnīcas ārstniecisko darbību plānots uzsākt 2023.gada decembrī 38 456 m2 platībā. A korpusa 2. kārtas ietvaros paredzēti ambulatorie konsultāciju kabineti 841 m2 platībā un 426 gultas vietas (391 stacionāra un 35 dienas stacionāra gultu vietas). Ēkas pazemes līmenī tiks izvietots operāciju bloks un Neatliekamās medicīnas centrs, Diagnostiskas radioloģijas institūts, Saimniecības bloks (uzkopšanas nodaļa, nelielas noliktavas). Ēkas piecos virszemes stāvos tiks izvietotas Sievietes un bērna veselības stacionārais centrs, Dzemdību nodaļas ar jaundzimušo intensīvo terapiju, Neiroloģijas nodaļa, Insulta vienība, Intensīvas terapijas nodaļa, Mutes, sejas un žokļu ķirurģijas klīnika, Sievietes un bērna veselības ambulatorais centrs, Ķirurģijas nodaļa, Otorinolaringoloģijas nodaļa, Ambulatorās ķirurģijas centrs. 
2.3. Slimnīcas infrastruktūras attīstības virzieni noteikti pamatojoties uz Ministru kabineta 2017. gada 7. augusta rīkojumu Nr. 394, ar ko apstiprināts ziņojums “Par veselības aprūpes sistēmas reformu”. Ziņojumā uzsvērts sekojošais:
1. 
2. 
2.1. 
2.2. 
2.3. 
2.3.1. Stacionāro veselības aprūpes pakalpojumu sniegšanai, nepieciešamas ievērojami lielākas telpas. 
2.3.2. Ievērojot demogrāfiskas tendences, ambulatorās aprūpes strauju attīstību un vispārējo tehnoloģiju attīstību, mainās pieprasījums pēc stacionārās aprūpes pakalpojumiem, gan pakalpojumu skaita ziņā, gan ārstēšanas ilguma ziņā, gan pakalpojuma sarežģītības ziņā. Nepieciešams koncentrēt augsta līmeņa stacionārās veselības aprūpes pakalpojumu sniegšanu augsta līmeņa ārstniecības iestādēs, tādejādi apvienojot gan nozares cilvēkresursus, gan diagnostikas, gan ārstēšanas kompetences, un nodrošinot efektīvus un kvalitatīvus veselības aprūpes pakalpojumus. 
2.3.3. Slimnīcās jāveicina sekundāro ambulatoro pakalpojumu saņemšanas iespēju attīstīšana, tā nodrošinot pacienta ārstēšanas un aprūpes nepārtrauktību un pēctecību.
2.3.4. Attīstot ambulatoros pakalpojumus, Slimnīcas var elastīgāk izmantot cilvēkresursus, uzlabot diagnostikas pieejamību un efektīvāk izmantot tehnoloģijas, kā arī nodrošināt kvalitatīvāku pacientu ārstēšanu, kā arī paaugstināt Slimnīcas darba produktivitāti un efektivitāti.
2.3.5. Jāveicina, ka atbilstoši diagnozei pacients nekavējoties tiek nogādāts uz atbilstošā līmeņa slimnīcu, kur var saņemt pilnu pakalpojuma klāstu atbilstoši pacienta stāvoklim.
1. 
2. 
2.1. 
2.2. 
2.3. 
2.4. Eiropas Savienības Padomes ieteikumos par Latvijas 2020. gada valsts reformu programmu un par Latvijas 2020. gada stabilitātes programmu akcentēts, ka Covid-19 uzliesmojums ir izgaismojis Latvijas veselības sistēmas strukturālos trūkumus, kas tieši saistīti ar tai pieejamo finanšu resursu un cilvēkresursu ierobežotību un reformu lēnu īstenošanu. Lai uzlabotu veselības aprūpes efektivitāti un kvalitāti norādīts, ka nepieciešams paātrināt iesāktās reformas, kas vēl ir agrīnā stadijā, tostarp liekot uzsvaru uz efektīviem preventīvajiem pasākumiem, ambulatorās veselības aprūpes stiprināšanu, slimnīcu nozares racionalizēšanu un mērķtiecīgu kvalitātes vadību. Lai spētu līdzīgas krīzes pārvarēt arī turpmāk, svarīgi nodrošināt investīcijas efektīvos sabiedrības veselības pasākumos, kas paredz pietiekamus resursus, nolūkā novērst, iegrožot un mazināt infekcijas slimību izplatīšanos un pārvaldīt to ietekmi uz veselības sistēmas sniegumu. Investīcijas varētu koncentrēt uz vajadzīgā aprīkojuma nodrošināšanu, stabiliem e-veselības pakalpojumiem, infrastruktūru, veselības aprūpes cilvēkresursiem un uz nepieciešamās kapacitātes nodrošināšanu, kas ļautu sniegt visus paredzamos regulāros veselības aprūpes pakalpojumus līdztekus Covid-19 pacientu aprūpei.
1. 
2. 
2.1. 
2.2. 
2.3. 
2.4. 
2.5. Īpaši jāakcentē iedzīvotāju nepieciešamība pēc specializētiem terciārā līmeņa sirds un asinsvadu slimību ārstēšanas pakalpojumiem, kurus plānots sniegt B korpusā. Saskaņā ar Latvijas veselības aprūpes infrastruktūras ģenerālplānu 2016. – 2025. gadam, jau tuvāko desmit gadu laikā pieprasījums pēc šiem pakalpojumiem pieaugs par 20 % un šāda līmeņa kvalitatīvu pakalpojumu sniegšana ir iespējama tikai nacionālajos izcilības centros. Pieejamo telpu apjoms, tehniskie parametri un esošais stāvoklis padarīs neiespējamu arī vairāku citu Ģenerālplānā minēto uzdevumu īstenošanu – Latvijas Kardioloģijas centra stabilizēšanu un kapacitātes stiprināšanu, invazīvās kardioloģijas attīstību un sirds-krūšu ķirurģijas pakalpojumu konsolidāciju divās V līmeņa slimnīcās. 
2.5. 
2.6. Slimnīca 2020. gadā uzsākusi darbu pie jaunas ilgtermiņa attīstības stratēģijas izstrādes, ievērojot jaunos izaicinājumus un aktuālās tendences veselības aprūpes jomā. Darbs pie stratēģijas tiks noslēgts 2021.gada pirmajā pusē. Kā būtiskākie attīstības virzieni iezīmēti:
· Pacienta vajadzībās balstīta ārstniecība un aprūpe, dubultojot ambulatoro pacientu skaitu, vienlaikus saglabājot esošo stacionāro pacientu skaitu. Darbības paplašināšana, lai nodrošinātu visaptverošu veselības aprūpi. Pacientu programmu izstrāde un ieviešana. “Vienas pieturas aģentūras” princips.
· Darbinieku motivācija un darbs komandā, ievērojot pacienta intereses. Koordinētu starpdisciplināru pakalpojumu sniegšana. Pārorientācija no reaktīviem un proaktīviem pakalpojumiem.
· Plānveidīga infrastruktūras attīstība veidojot ilgtspējīgu, drošu, pieejamu, energoefektīvu, viedu, ekoloģisku vidi.
· IT ekosistēmas pilnveide. Jaunu risinājumu izstrāde. Telemedicīnas, E – slimnīcas attīstība. Datu apmaiņas rīks starp ārstniecības iestādēm. Viedo ierīču izmantošana veselības stāvokļa uzraudzībai.
· Sadarbības tīklu veidošana ar ārstniecības, aprūpes iestādēm, lai nodrošinātu kvalitatīvu, vienmērīgu pakalpojumu pieejamību pēc iespējas plašākai sabiedrībai.
· Zinātne, izglītība un jaunrade attīstot akadēmiskos, klīniskos pētījumus, kļūstot par galveno inovāciju un jauno profesionāļu apmācību centru visai veselības nozarei.

2.7. Lai sasniegtu Slimnīcas izvirzītos attīstības mērķus, būtiski ir turpināt plānveidīgu Slimnīcas infrastruktūras attīstību, novēršot Slimnīcas infrastruktūras radītos ierobežojumus un nodrošināt B korpusa jaunbūves projekta virzību. 
2.8. Balstoties uz 2009. gada 5. marta Slimnīcas ilgtermiņa infrastruktūras attīstības plānu “Valsts sabiedrības ar ierobežotu atbildību „Paula Stradiņa klīniskā universitātes slimnīca” attīstības koncepcija” un Slimnīcas lielā projekta “Paula Stradiņa klīniskās universitātes slimnīcas jaunās A2 ēkas attīstība” ietvaros veiktajiem izmaksu ieguvumu analīzes aprēķiniem, kā arī ievērojot B korpusā izvietoto nodaļu prasības, B korpusā nepieciešams nodrošināt telpas ar kopējo platību ~ 35 000 m2, izvietojot telpas ambulatoro pakalpojumu sniegšanai un 370 gultas vietas (225 stacionāra un 145 ambulatoro pakalpojuma - dienas stacionāra gultu vietas), katrai paredzot 95 m2 ēkas kopējās platības. Aprēķini atbilst iepriekš A korpusa projektēšanas praksē gūtajai pieredzei un mūsdienīga ārstniecības procesa nodrošināšanas vadlīnijām, kas par atbilstošu un pamatotu atzīst līdz 150 – 170 m2 ēkas kopējo platību uz vienu gultu. Platību aprēķinos pieskaitāmas telpas ambulatoro pakalpojumu sniegšanai.
2.9. B korpusa plānošanā tiks nodrošināta epidemioloģisko drošības noteikumu normu strikta ievērošana, pacientu un personāla plūsmu pareiza organizēšana, ārstniecības procesu organizēšana atbilstoši Eiropā spēkā esošajām klīniskajām vadlīnijām, kas paredz ambulatorās un stacionārās plūsmas nodalīšanu, vajadzīgā attāluma starp stacionārām gultām nodrošināšanu, pietiekošu skaitu izolatoru infekcioziem pacientiem, pietiekošu skaitu sanitāro un atbalsta telpu un citu normu ievērošanu, bez kurām nav iespējama kvalitatīva ārstnieciskā procesa nodrošināšana. 
3. Alternatīvu izvērtējums
Plānojot Slimnīcas B korpusa attīstību, tika izvērtētas četras alternatīvas:
3.1. Alternatīva Nr.1. “ Slimnīcas B korpusa attīstība citā atrašanās vietā”.

Alternatīva paredz jauno Slimnīcas korpusu būvēt Rīgas nomalē, tomēr par labu jaunā korpusa būvniecībai pašreizējā Slimnīcas teritorijā minami šādi argumenti:
· Slimnīcas A korpusa 1. un 2. kārtu realizācija esošajā teritorijā, vienota izmaksu efektīva ēku kompleksa izveide. Veidojot Slimnīcas infrastruktūru divās, savstarpēji nesavienotās teritorijās, pieaugs administratīvais un atbalsta personāls, kā arī pieaugs apsaimniekošanas un uzturēšanas personāla kopējās izmaksas;
· attālums no Rīgas centra, kas ir būtisks pacientu, kas nonākuši ārkārtas situācijās, nokļūšanai Slimnīcā;
· Slimnīca ir daudzprofilu ārstniecības iestāde, kurā tiek sniegta ārstnieciskā palīdzība pacientiem dažādās ārstnieciskās nozarēs, tādējādi nodrošinot multidisciplināru pieeju pacienta ārstēšanā. Izvietojot Slimnīcas infrastruktūru divās savstarpēji nesavienotās teritorijās, kļūst neiespējami pacientam sniegt multidisciplināro ārstēšanu vienuviet.
· ērta piekļūšana daudziem Rīgas un Latvijas rietumu daļas iedzīvotājiem; 
· inženierkomunikāciju pieejamība;
· zemes iegādes izmaksas, ja valsts īpašumā zeme nav pieejama;
· esošo ēku turpmākā izmantošana un uzturēšanas izdevumi.
[bookmark: _Hlk23426187]3.2. Alternatīva Nr. 2. “Esošo ēku pārbūve un atjaunošana”.

Alternatīva paredz nepieciešamās 370 gultas vietas izvietot esošajos Slimnīcas korpusos. Izvērtējot esošos Slimnīcas korpusus, atbilstoša platība 370 gultas vietu izveidei varētu būt vēsturiskajos R.Šmēlinga projektētajos korpusos, 15. un 33. korpusos un 32. korpusā.
3.2.1. R.Šmēlinga vēsturisko ēku pārbūves atjaunošanas/restaurācijas viena m2 izmaksas dēļ ēku kultūras mantojuma statusa būtiski pārsniedz jaunas ēkas būvdarbu izmaksas. Ēku apjoms un iekštelpu plānojums, kā arī konstruktīvais risinājums, nepieļauj to pielāgošanu mūsdienīgas ārstniecības un veselības aprūpes prasībām.
3.2.2. Līdzvērtīga situācija ir veicot 15. un 33. korpusa pārbūves darbus, jo esošo telpu pārbūve 1-vietīgās un 2-vietīgās palātās ar jauniem sanitārajiem mezgliem atbilstoši mūsdienīgas ārstniecības un veselības aprūpes prasībām, ir dārga, sarežģīta un neefektīva.
3.2.3. Iespējamākā alternatīva ir veikt Slimnīcas 32. korpusa pārbūvi (19 401 m2) un atjaunošanu, papildus veicot jaunas palīgēkas (19 287m2) būvniecību. Palīgēkai jāveido arī pazemes tunelis, lai to savienotu ar 32.korpusu, lai nodrošinātu pacientu plūsmu un nebūtu nepieciešams pārvadāt pacientus Slimnīcas āra teritorijā. Minētie būvdarbi nodrošinātu Slimnīcas kapacitātes palielināšanu un apmierinātu Slimnīcai nepieciešamās platības veselības aprūpes pakalpojumu nodrošināšanai pa profiliem, kas netiks izvietoti jaunajos Slimnīcas A1 un A2 korpusos. 
3.2.4. Vērtējot padziļināti 32. korpusa pielāgošanu mūsdienu prasībām, kas noteiktas ārstniecības un aprūpes nodrošinājumu regulējošos normatīvajos aktos un vadlīnijās, kā arī, lai ievērotu Latvijas būvnormatīvu prasības, secināms, ka:
· Atbilstoši SIA “LBS konsultants” 2018. gada tehniskās apsekošanas atzinumam 32. korpusa ēkas kopējais tehniskais nolietojums ir 35 līdz 40%, atsevišķu inženierkomunikāciju un konstruktīvo elementu nolietojumam sasniedzot pat 65%. Atsevišķas norobežojošās konstrukcijas neatbilst Latvijas būvnormatīva LBN 002-19 “Ēku norobežojošo konstrukciju siltumtehnika” prasībām. 
· Ēkas tehniskās nespējas nodrošināšanai - jāatjauno vertikālā hidroizolācija pamatiem pa perimetru visam korpusam, jā ierīko cokola siltumizolāciju, jāizveido blīvu reljefu ar kritumu no ēkas fasādes, lai lietusūdens aiztecētu no fasādes un atjaunot ēkas apmali, esošā ēkas karkasa pastiprināšana jauno ēkas slodžu uzņemšanai, ievērojot pašlaik veiktā plaisu monitoringa rezultātus, ēkas fasādes atjaunošana.
· Ēkas pielāgošanai mūsdienu prasībām ēkas iekšējam klimatam - jāveic visu ēkas inženiertehnisko komunikāciju nomaiņa un jaunu sistēmu izbūve, ievērojot esošo stāva augstumu. Problemātiska būtu jaunas vēdināšanas sistēmas izbūve, kas prasīs būtiski palielināt vēdināšanas kanālu dimensijas, būtiski jāpalielina ūdensvada un kanalizācijas sistēma atbilstoši dušas/tualetes telpu skaitam.
· Ēkas energosnieguma uzlabošanai - jāveic fasādes siltināšana, logu, durvju nomaiņa, apkures, ventilācijas sistēmas nomaiņa.
· Jāizveido atbilstošu ugunsgrēka atklāšanas un apziņošanas signalizācijas sistēmu.
· Jāmaina esošais ēkas plānojums, lai nodrošinātu pacientu uzturēšanos 2-vietīgās un 1-vietīgās palātās ar individuālu dušas/tualetes telpu, nevis esošajās četru – sešu pacientu palātās ar vienu sanitāro mezglu uz katru stāvu, tādējādi panākot atbilstību normatīvu un vadlīniju prasībām infekciju izplatības ierobežošanai un sanitāri – higiēniskajam režīmam ārstniecības iestādēs;
· Ņemot vērā, ka esošajā 32. korpusā ir izmantots 6x6 m kolonnu solis, kas palielina vienas gultas izvietošanai plānoto platību un var mainīt piebūvējamo telpu platības pieaugumu, tā pārplānošana atbilstoši mūsdienu prasībām atbilstošiem vienas vai divu gultu palātu izmēriem var dot neefektīvu platības izmantošanas rezultātu, jo A korpusa 2. kārtas platības efektīvu izlietojumu ir izdevies panākt ar kolonnu soli 7,4x7,4 m. Kolonnu tīklu ar soli 6x6 var izmantot, ja plāno veidot 3-4 gultu vietas katrā palātā, kas neatbilst mūsdienīgiem ārstniecības iestāžu projektēšanas principiem, lai maksimāli samazinātu infekciju izplatību.
· Lai izvietotu divvietīgas palātas un izolatorus pie esošā (6x6) kolonu tīkla, divvietīgās palātas jāveido:
· lielākas kā nepieciešams (minimums nepieciešams 22 m2) jāveido izmērā ~30 m2 zaudējot ~ 19% no kopējās platības, jeb ~ 3 688 m2;
· mazākas kā nepieciešams ~19 m2. Veidojot situāciju kad nebūs iespējams nodrošināt piekļuvi gultai no abām pusēm un veidojot neloģisku un neērtu gultu loģistiku ikdienas darbam. 
· Starpstāvu augstums 32. korpusa ēkā ir 3,30 m (A korpusa ēkā 3.90 m), kas pārbūves laikā var novest pie samazināta telpu augstuma ( no ~ 2,30 m līdz 2,50 m), vai nepietiekoša virsgriestu apjoma komunikāciju izvietošanai. Papildus jāņem vērā Noteikumi Nr.331 “Noteikumi par Latvijas būvnormatīvu LBN 208-15 “Publiskas būves”” 20. punktā minēto – “Publiskas telpas minimālais augstums no grīdas līdz griestiem ir 2,7 m (pārbūves vai atjaunošanas gadījumā – ne mazāks par 2,5 m), horizontālo inženiertīklu un tehniskajās telpās – 2,45 m.” 
· Minētais 32. korpuss ir 1972. gadā būvēta dzelzsbetona paneļu ēka, kuras būvniecībā un komunikāciju siltumizolācijā izmantots azbestcements. Veicot gan plānotos, gan ārkārtas komunikāciju remontus, šis siltumizolācijas materiāls tiek bojāts, nelabvēlīgi ietekmējot apkārtējo vidi.

3.2.5. Īstenojot šo alternatīvu jāņem vērā, ka jāveic pilnīga 32. korpusa pārbūve ierobežotos apstākļos, ko nosaka ēkas tehniskais stāvoklis un konstrukcijas. Attiecīgi izvietojot 370 gultas vietas 32. korpusā alternatīvas kopējā platība būs ~38 688 m2, pieaugot kopējai Slimnīcas ekspluatējamai platībai palielināsies arī ekspluatācijas izmaksas. 
3.2.6. Atbilstoši veicamajiem darbiem, pēc aptuveniem aprēķiniem 32. korpusa pārbūves (izmaksas no 43 458 240 euro līdz 55 874 880 euro, jeb 2 240 – 2 880 euro/m2), kā arī piebūves pie 32. korpusa (ap 61 718 400 euro, jeb 3 200 euro/m2) kopējās būvniecības izmaksas būtu robežās no 105 176 640 euro līdz 117 593 280 euro, jeb 2 719 – 3 040 euro/m2. Papildus jāveic aprēķini medicīnas tehnoloģiju aprīkojuma iegādei un uzstādīšanai.
3.2.7. Ievērojot paredzamo darbu aplēses 2. alternatīvas kopējās izmaksas prognozējamas vismaz 100 - 110% apmērā no jaunas ēkas būvniecības izmaksām. Īstenojot šo alternatīvu tiktu ilgstošai lietošanai izbūvētas telpas, kas tikai daļēji atbilst mūsdienīga pacientu ārstniecības un aprūpes procesa kritērijiem.
3.3. Alternatīva Nr. 3. “Neveikt izmaiņas infrastruktūras būvniecībā vai attīstībā”

Alternatīva Nr. 3. neparedz aktivitātes telpu būvniecībai un attīstībai, Slimnīcai turpinot savu darbību esošās infrastruktūras ietvaros. Šajā alternatīvā turpinās palielināties ekspluatācijas un uzturēšanas izdevumi, ņemot vērā ēku stāvokļa pasliktināšanos, tādejādi nekādus ekonomiskos ieguvumus plānot nav iespējams.
3.3.1. Atsaucoties uz SIA “LBS konsultants” 2018. gada tehniskās apsekošanas atzinuma ēkām vidējais nolietojums ~ 40 - 50% un atsevišķām inženierkomunikācijām nolietojumam sasniedzot pat 70 - 80% nolietojumu. 
3.3.2. Slimnīcai turpinot veikt ierasto darbu un neveicot ieguldījumus infrastruktūras attīstībā, infrastruktūras stāvoklis turpinās pasliktināties, līdz sasniegs avārijas stāvokli, kurā Slimnīcas darbība nebūs iespējama infrastruktūras galējas nolietošanās dēļ.
3.4. Alternatīva Nr. 4 “Pakāpeniska Slimnīcas infrastruktūras attīstība”

Alternatīva Nr.4 paredz turpināt jau uzsākto Slimnīcas infrastruktūras pakāpenisku attīstību, veicot infrastruktūras optimizāciju - nojaucot degradētos un vēsturiski nevērtīgos korpusus, lai izbūvētu divus jaunus korpusus (A un B), kā arī vēsturiski vērtīgā mantojuma – Reinholda Šmēlinga arhitektūras pieminekļu, restaurēšana, izveidojot mūsdienīgu vidi ambulatoro pakalpojumu sniegšanai, izglītībai un zinātnes projektiem medicīnas jomā.
3.4.1. Pēc A korpusa 2. kārtas ēkas nodošanas ekspluatācijā, plānots uzsākt Slimnīcas B korpusa būvniecību, paralēli optimizējot telpu apjomu Slimnīcas teritorijā, nojaucot tehniski, saimnieciski un arhitektoniski nevērtīgās ēkas. Tiktu atbrīvota vieta tehniski, saimnieciski un arhitektoniski augstvērtīgai apbūvei, vienlaikus restaurējot vēsturiski un arhitektoniski vērtīgās ēkas ambulatoro pakalpojumu, izglītības un zinātnes funkciju īstenošanai. 
3.4.2. Teritorijas konfigurācijas un vēsturisko ēku eksplikācijas dēļ, B korpusa novietojums iespējams teritorijā, kuru patlaban daļēji pārklāj 32. un 38. korpuss. B korpusa telpu attīstības vajadzībām ir nepieciešams demontēt Slimnīcas pašreizējo 32. un 38. korpusu. Abi korpusi ir arhitektoniski mazvērtīgas ēkas – 32 .korpusa tehniskais stāvoklis aprakstīts 2. alternatīvas ietvaros, savukārt 38. korpusa tehniskais nolietojums atbilstoši SIA “LBS konsultants” 2017. gadā veiktajam tehniskās apsekošanas atzinumam vērtēts kā 45 %. Atbilstoši Ministru kabineta 2010. gada 28. septembra noteikumiem Nr. 907 “Dzīvojamo māju iedalījums kapitalitātes grupās atbilstoši lietotajiem materiāliem, konstrukcijām un vidējam kalpošanas ilgumam” 38. korpuss atbilst II kapitalitātes grupai ar vidējo kalpošanas ilgumu 50 gadi. 38. korpuss nodots ekspluatācijā 1914. gadā, attiecīgi ēka bez pārbūves un atjaunošanas kalpo būtiski ilgāk kā tās ekspluatācijas mūžs.
3.4.3. Pēc A korpusa otrās kārtas projekta noslēguma, no 15. un 33. korpusa uz A korpusa otrās kārtas ēku tiks pārvietotas tādas struktūrvienības, kā neiroloģija ar insulta vienību, neiroķirurģija, sievietes un bērna veselības klīnika un neatliekamais medicīnas centrs, izņemot kardioloģisko, kardioķirurģisko un kardiovaskulāro pacientu plūsmu.
3.4.4. Lai būtu iespējama 32. un 38. korpusu demontāža, līdz 2025. gada sākumam nepieciešams veikt 15. un 33. korpusa telpu pielāgošanu kardiovaskulāro profilu, intensīvās terapijas, operāciju bloka un akūtās palīdzības sniegšanas vajadzībām.
3.4.5. 15. un 33. korpusa pielāgošana 32. korpusa nodaļu izvietošanai norit divos posmos: 
· pirmajā posmā, kam piešķirts finansējums valsts budžeta ietvaros, 2020. un 2021. gada ietvaros, tiek veikta korpusu pielāgošana jaunajiem COVID-19 pandēmijas apstākļiem, lai ievērotu distances attālumu starp pacientu gultas vietām, pēc iespējas nodalītu infekciozos pacientus no kopējās stacionārās plūsmas, kā arī nodalītu ambulatoro un stacionāro pacientu plūsmas. 15. korpusā tiek veikti remontdarbi operāciju zāļu blokos, vienkāršoti remontdarbi korpusā no 2. līdz 5. stāvam. Līdz 2022. gada sākumam pie 15. korpusa tiks izveidots papildus apjoms moduļu ēkās, kurās izvietos papildus 40 intensīvas terapijas gultas vietas, no kurām vismaz 20 gultas vietas būs izolētas, kā arī 3 operāciju zāles, lai būtu iespējams atjaunot operāciju skaitu pirmspandēmijas laika apjomā. 2022. gada sākumā plānots uzsākt būvdarbus fasādes atjaunošanai un logu nomaiņai.
2022. gada sākumā tiks uzsākti būvdarbi 33. korpusa operāciju zāļu blokā, vienlaikus izbūvējot piebūvi ap 33. korpusu, lai varētu paplašināt operāciju zāļu darbību.
· otrajā posmā, kam finansējums plānots Atveseļošanās un noturības mehānisma ietvaros (Recovery and Resilience Facility – RRF), no 2023. līdz 2024. gadam, kad 15. korpusā izvietotās nodaļas savu darbību pārcels uz A korpusa otrās kārtas ēku, tiks veikta 15. korpusa inženiertehnisko komunikāciju un aprīkojuma nomaiņa, telpu pārplānošana ar kosmētisko remontu, nodrošinot visu telpu atbilstību higiēnas un epidemioloģiskajām prasībām. 

3.4.6. Pēc B korpusa izbūves 2029. gadā 15. un 33.korpusa telpas tiks izmantotas ambulatorā pakalpojumu klāsta paplašināšanai, zinātnes institūta vajadzību nodrošināšanai, Slimnīcas administratīvo struktūrvienību izvietošanai, privāto iniciatīvu, kas nekonkurē ar Slimnīcas pamatpakalpojumiem, izvietošanai. 
3.4.7. Alternatīva Nr.4 nodrošinās ilgtspējīgu Slimnīcas turpmāko attīstību, lai tā sniegtu augsti kvalificētus, ilgtspējīgus un kvalitatīvus veselības aprūpes pakalpojumus. Slimnīcas B korpusa attīstības projekta īstenošanai ir noteicoša loma ne tikai Slimnīcas attīstībā, bet arī visas Latvijas veselības aprūpes uzturēšanā un attīstībā. B korpusa būvniecība nodrošinās Slimnīcas sniegto pakalpojumu kvalitāti, daudzveidību, pieejamību, kā arī efektīvu Slimnīcas finanšu līdzekļu pārvaldību.
3.4.8. Līdz ar to, tikai alternatīvas Nr.4 “Pakāpeniska Slimnīcas infrastruktūras attīstība īstenošana” īstenošana nodrošina optimālu un ilgtspējīgu Slimnīcas infrastruktūras attīstību, kā arī sekmē un veido priekšnosacījumus Slimnīcas attīstības mērķu īstenošanai. Alternatīvas īstenošana veicinās kvalitatīvu veselības aprūpes pakalpojumu nodrošināšanu gan Rīgas, gan reģionu iedzīvotājiem.
4. Slimnīcas B korpusa attīstības plānojums
1. [bookmark: _Hlk23498352]
2. 
3. 
4. 
Slimnīcas A korpusa 1. un 2. kārtas būvniecība, kā arī Slimnīcas B korpusa būvniecības īstenošana ļaus jaunajos Slimnīcas korpusos izvietot struktūrvienības, kurās tiek sniegti veselības aprūpes stacionārie un ambulatorie pakalpojumi. Atsevišķas specifiskas struktūrvienības izvietotas atsevišķās ēkās kā Patoloģijas institūts, Paliatīvā nodaļa un Fizikālās medicīnas un rehabilitācijas centrs (ieskaitot ambulatorās konsultācijas/procedūras) un dienas stacionārs. Tostarp, netiks pārvietota Onkoloģijas klīnikas staru terapijas nodaļa (šīs nodaļas ēkā un aprīkojumā pēdējos 10 gados ir ieguldīti pietiekami lieli finanšu līdzekļi sakārtojot infrastruktūru un telpas ~ 5 milj. euro un uzstādot modernas medicīnas iekārtas ~ 3 milj. euro), kuras daļēji atsevišķu lokācijas vietu nosaka drošības prasības radiācijas izmantošanai terapijas procesā. 
4.1. [bookmark: _Hlk40876232][bookmark: _Hlk23498689]Slimnīcas B korpusā plānots izvietot šādas ārstnieciskās disciplīnas un funkcijas (skatīt 2. attēlu “Slimnīcas B korpusa plānojums):
Ambulatorais centrs (ietverot arī tās ārstnieciskās disciplīnas, kas šobrīd izvietotas 38. korpusā). B korpusa ambulatorajā daļā tiek veiktas ambulatoras konsultācijas un veikta ambulatora diagnostika, kardioloģisko pacientu izvērtēšana un ārstēšana pirmsoperāciju un pēcoperāciju periodā. Papildu plānots izvietot citas ārstnieciskās disciplīnas, kas šobrīd atrodas 38. korpusā - Aroda un radiācijas medicīnas centrs, kas ir unikāla nozare Latvijas medicīnā. Centrs sniedz palīdzību, uztur un analizē Latvijas Valsts arodslimnieku un Černobiļas AES avārijas rezultātā radiācijas ietekmei pakļauto personu reģistra datus. Izmeklējot ilgstoši un smagi slimojošus pacientus, aroda medicīnas centrā tiek konstatēta vai izslēgta slimības saistība ar darba apstākļiem. Aroda un radiācijas medicīnas centrā pacientiem ir iespējams saņemt ārstu un speciālistu konsultācijas, ambulatoru un stacionāru palīdzību arodslimniekiem un personām ar paaugstinātiem riska faktoriem arodslimību attīstībai. Tāpat šajā ambulatorajā centrā tiks sniegtas konsultācijas onkoloģiskajiem un reto slimību pacientiem.
Diagnostikas nodaļa. Nodaļā tiks nodrošināta kardioloģijas pacientu savlaicīga diagnostika stacionārajiem un ambulatorajiem pacientiem, nodrošinot šo pacientu plūsmu nekrustošanos.
Neatliekamās medicīnas centrs (NMC) kardioloģijas pacientiem. Šis centrs plānots kardioloģisko pacientu neatliekamai palīdzībai, jo B korpusā ir izvietoti visi tie ārstnieciskie profili, lai sniegtu akūtu ārstniecisko palīdzību kardioloģiskajiem pacientiem. Kardioloģijas NMC ir izvietojams B korpusā, jo savlaicīga palīdzības sniegšana akūtos kardioloģiskajos stāvokļos, piemēram akūts koronārs sindroms ar ST elevācijām, akūts koronārs sindroms bez ST elevācijām ar nestabilu hemodinamiku, kardiogēnā šokā un/vai plaušu tūsku, simptomātiskas bradikardijas/bradiaritmijas, kas prasa neatliekamo pagaidu EKS, aortas disekcija (ar perikarda tamponādi) ar nestabilu hemodinamiku, šokā, kas prasa neatliekamo operatīvu ārstēšanu. Situācijā, ja akūtas palīdzības sniegšanai šiem pacientiem tiek izmantots NMC, kas izvietots A korpusā, jārēķinās, ka attālums (aptuveni 400 metri) un laiks pacienta nogādāšanai uz B korpusu var būt izšķirošs pacienta dzīvībai un dzīves kvalitātes saglabāšanai.
Kardioloģija, tostarp neatliekamā kardioloģiskā palīdzība. Kardioloģijas blokā notiks komplicēto akūto un hronisko kardiovaskulāro pacientu mūsdienīga diagnostika un ārstēšana ambulatori (ieskaitot dienas stacionāru) un stacionāri, funkcionālā diagnostika, neatliekamā kardioloģija - sirds infarkta, pirmsinfarkta stāvokļu, akūtas kardiālas mazspējas (u.c.) ārstēšana.
Sirds ķirurģija. Slimnīcas Sirds ķirurģijas centrs ir vienīgā vieta Latvijā, kur veic sirds un lielo asinsvadu saslimšanu ķirurģisku ārstēšanu, tiek veiktas visu veidu kardioķirurģiskās operācijas, tostarp sirds transplantācijas. Ik gadu tiek veiktas vairāk nekā 1100 operācijas mākslīgajā asinsritē endarterektomijas, plastikas, šuntēšanas, protezēšanas, perkutāna translumināla angioplastija, stentu implantācija, konvencionālas operācijas, angioplastija u.c.
Torakālā ķirurģija, kas specializējusies plaušu saslimšanu perioperatīvā aprūpē, diagnostikā, krūšu kurvja traumatisku bojājumu un onkoloģisko pacientu ķirurģiskā ārstēšanā un cita veida plaušu slimību invazīvā ārstēšanā, diagnostikā, tostarp multidisciplinārā vidē. 
Asinsvadu ķirurģija, kur šī centra ārsti nodrošina palīdzību pacientiem asinsvadu slimību vai traumu gadījumos un veic visa veida asinsvadu operācijas. Asinsvadu ķirurģijas centrā gadā tiek ārstēti vidēji 1300 slimnieki, veiktas 1200 dažādas asinsvadu operācijas, tostarp endarterektomijas, plastikas, šuntēšanas, protezēšanas, PTA – perkutāna translumināla angioplastija, PTA + stentu implantācija un citas manipulācijas, nodrošinot multidisciplināru pieeju Slimnīcas pacientu ārstēšanā. 
Operāciju bloks, kur tiks veiktas sirds, asinsvadu un torakālās ķirurģijas operācijas. Operācijas blokā tiek veiktas visu veidu kardioķirurģiskās operācijas, ieskaitot iegūto sirdskaišu korekcijas, t.sk., sirds vārstuļu plastika un protezēšana, miokarda ķirurģiskā revaskularizācija (arī mini-invazīvas tehnikas operācijas), iedzimto sirdskaišu korekcijas pieaugušajiem, krūšu kurvja aortas patoloģiju operācijas, mazinvazīvas un transkatetra (TAVI) sirds vārstuļu korekcijas, sirds hibrīdoperācijas, perikarda saslimšanu korekcijas, sirds ritma traucējumu ķirurģiska ārstēšanas, sirds transplantācijas, mehāniskas palīgcirkulācijas ierīču implantēšana sirds mazspējas ārstēšanai, sirds audzēju operācijas u.c.
Hibrīda operāciju telpa ir uzlabota operāciju zāle, kur tiek apvienota tradicionālā ķirurģiskā pieeja ar iespēju izmantot specifiskas radioloģijas iekārtas, vadības sistēmas un progresīvu attēlveidošanas sistēmu tieši operācijas laikā, ļaujot ātri un operatīvi pieņemt pamatotus lēmumus par konkrētajam pacientam nepieciešamo ķirurģisko iejaukšanos. Šī kombinācija ļauj veikt ļoti sarežģītas, uzlabotas ķirurģiskas procedūras un palīdz ne tikai efektīvāk sniegt pacientam palīdzību, bet arī apvienot dažādu ārstniecisko komandu darbu jeb realizēt multidisciplināru pieeju, kas ir ārstnieciskās palīdzības nākotne jau tuvākajā laikā. Operatīvi, vienlaicīgi apvienojot diagnostiku un dažādu metožu ķirurģisku iejaukšanos, var panākt pacientam daudz drošāku operācijas gaitu, kā arī ievērojami samazināt ārstēšanās ilgumu, uzlabot operāciju rezultātus. Šādā veidā veiktās operācijas ir arī finansiāli izdevīgākas, jo samazina ārstēšanās izdevumus, pacients īsāku laiku uzturas Slimnīcā un, ja nepieciešams, var ātrāk atgriezties darba tirgū. Ņemot vērā, ka hibrīdzālē tiek apvienots vairāku komandu darbs, efektīvāk tiek izmantots arī personālresurss, racionāli izmantotas tehnoloģijas. 
Hroniskā hemodialīze. Ambulatoras palīdzības nodrošināšana hroniskās hemodialīzes pacientiem ar aptuveni 22 hroniskās hemodialīzes gultām dienas stacionārā, kā arī ārstnieciskās palīdzības un konsultāciju nodrošināšana peritoneālās dialīzes pacientiem.
Onkoloģijas nodaļa (izņemot staru terapiju). Tiks nodrošināta ambulatora un stacionāra palīdzība krūts, plaušu vēža, kuņģa – zarnu trakta un Asinsrades ļaundabīgu slimību ārstēšanā, kā arī citās onkoloģijas nozarēs, tostarp hemotoloģijā un ķīmijterapijas nodrošināšanai pacientiem.
Atbalsta funkcijas – Slimnīcas aptieka, ēdiena sagatavošanas bloks (pacientiem un darbiniekiem), centralizētā noliktava, darbinieku ģērbtuves. 
Helihoptera nosēšanās laukums. Ņemot vērā to, ka helihoptera nosēšanās laukuma izveide rada riskus A 2 ēkas nodošanai ekspluatācijā pēc būvdarbu izpildes, tas tiks izbūvēts uz B korpusa ēkas jumta. 













2.attēls “Slimnīcas B korpusa plānojums”
[image: ]
1. 
2. 
3. 
4. 
4.1. 
4.2. Slimnīcas B korpusa attīstībai (projektēšanai, būvniecībai un ar to saistītajiem pakalpojumiem, kā arī telpu aprīkošanai) nepieciešamās / plānotās izmaksas ir 151 185 240 euro ar pievienotās vērtības nodokli (turpmāk – PVN). B korpusa jaunbūves būvdarbu izmaksas uz vienu m2, sastāda 3 200 euro/m2 ar PVN, jeb 2 644 euro/m2 bez PVN. Slimnīcas B korpusa plānotā platība ir aptuveni 35 000 m2.
4.3. Plānojot izmaksas, ir ņemtas vērā Slimnīcas A korpusa 2. kārtas, iepirkuma procedūras norises laikā saņemtie piedāvājumi un starptautiskā pieredze. (Skatīt 1.tabulu). 
1.tabula “Būvdarbu izmaksu tirgus izpēte” 
	Nr.pk.
	Objekts, tā atrašanās vieta (īstenošanas periods)
	Kopējā plānotā uzbūvējamā platība m2
	Būvdarbu finansējums euro bez PVN
	Būvdarbu m2 izmaksas euro bez PVN

	1.
	PSKUS B korpuss, Latvija (2025-2028)
	35 000
	92 469 124
	2 644

	2.
	Tartu University Hospital 3rd stage, Igaunija (2020 – 2023)
	20 000
	47 300 000
	2 365

	3.
	PSKUS A2 korpuss, Latvija (2020 – 2023)
	38 456
	88 364 300
	2 297

	4.
	HUS Oak Hospital, Somija (2021-2023)
	35 000
	108 870 967
	3 111

	5.
	HUS Bridge Hospital, Somija (2018-2022)
	69 920
	237 903 226
	3 402


1. 
2. 
3. 
4. 
4.1. 
4.2. 
4.3. 
4.4. Plānotais izmaksu sadalījums pa gadiem atspoguļots 2. tabulā “B korpusa attīstības izmaksas pa gadiem (euro ar PVN)”.
4.5. Nepieciešamās / plānotās izmaksas ir provizoriskas, jo jāņem vērā, ka būtisks ietekmējošs būvniecības cenu kāpuma faktors ir Eiropas Savienības (turpmāk – ES) struktūrfondu un Kohēzijas fonda 2021.-2027. gada plānošanas perioda darbības programmas atbalsta finansējuma ieplūšana būvniecības, kas ir saistīta ar vairāku specifisko atbalsta mērķu ietvaros infrastruktūras būvniecības projektu uzsākšanu vienlaicīgi, tādejādi mazinot konkurenci kā rezultātā būvniecības izmaksas pieaug. Līdz ar to, plānojot būvdarbu izmaksas, to iespējamo pieaugumu var prognozēt tikai teorētiski. Lai gan plānojot B korpusa būvniecības izmaksas ir ņemts vērā nākotnes būvdarbu izmaksu pieaugums, tomēr līdz pat Slimnīcas būvdarbu iepirkuma uzsākšanai saglabājas augsts risks būvniecības izmaksu papildus pieaugumam. Tādejādi šobrīd ir paredzēts iespējamās nākotnes izmaksu pieaugumus segt no privātā finansējuma.
4.6. B korpusa izmaksu aprēķins veikts piemērojot tipveida būvniecības risinājumus, nepiemērojot zaļo risinājumu pielietojumu, jo, pielietojot zaļos risinājumus, palielināsies gan projektēšanas, gan būvniecības izmaksas, tomēr vienlaikus samazinot uzturēšanas izdevumus nākotnē. Papildus jāņem vērā, ka Slimnīcas B korpusa attīstībai nav izstrādāts skiču projekts uz kā sākotnēji bāzēt detalizētu tehniskā projekta izstrādi, kā arī nepieciešamo finansējuma apjomu.

2.tabula “B korpusa plānotās attīstības izmaksas pa gadiem (euro ar PVN)” 
	Nr.pk.
	Projekta darbība
	2021.
	2022.
	2023.
	2024.
	2025.
	2026.
	2027.
	2028.
	Kopā / euro

	1.
	Būvprojekta un iepirkuma dokumentācijas izstrāde, t.sk. būvprojekta ekspertīze un demontāžas projekta izstrāde
	50 000
	210 000
	540 000
	2 200 000
	1 800 000
	900 000
	0
	0
	5 700 000

	2.
	32.korpusa nodaļu pārvietošana
	0
	0
	0
	0
	0
	0
	50 000
	0
	50 000

	3.
	Būvdarbi, tai skaitā ēku demontāža
	0
	0
	0
	0
	27 971 910
	50 349 438
	33 566 292
	0
	111 887 640

	4.
	Būvuzraudzība un Autoruzraudzība un būvprojekta izmaiņu ekspertīze
	0
	0
	0
	0
	325 000
	585 000
	390 000
	0
	1 300 000

	5.
	Iekārtu, aprīkojuma un mēbeļu iegāde/uzstādīšana/pārvietošana
	0
	0
	0
	0
	0
	0
	19 350 000
	12 335 064
	31 685 064

	6.
	Projekta īstenošanas izmaksas, tai skaitā:
	65 067
	95 067
	77 067
	65 067
	65 067
	65 067
	65 067
	65 067
	562 536

	6.1.
	projekta vadības komandas izmaksas
	65 067
	65 067
	65 067
	65 067
	65 067
	65 067
	65 067
	65 067
	520 536

	6.2.
	projekta pieteikuma izstrādes izmaksas
	0
	30 000
	12 000
	0
	0
	0
	0
	0
	42 000

	Kopējās izmaksas:
	  115 067
	305 067
	617 067
	2 265 067
	30 161 977
	51 899 505
	  53 421 359
	12 400 131
	151 185 240 






5.Finansējuma avotu izvērtējums 
Turpmāk sniegta informācija par Slimnīcas B korpusa attīstības iespējamiem finansējuma avotiem.
5.1.Slimnīcas pašu finansējums
Slimnīcas kā saimnieciskās darbības veicēja galvenie ienākumu avoti ir maksa par valsta apmaksāto pakalpojumu sniegšanu un maksas pakalpojumu ieņēmumi.
1. 
2. 
3. 
4. 
5. 
5.1. 
5.1.1. Ņemot vērā veselības aprūpes pakalpojumu nepietiekamo finansēšanu no 2009. gada, kad saistībā ar valsts ekonomisko krīzi finansējums veselības aprūpei tika samazināts un tikai pēdējā laikā ir rastas iespējas to minimāli palielināt, tomēr joprojām tas ir nepietiekams un nesedz veselības aprūpes pakalpojumu reālās izmaksas. Piemēram, stacionāra pacienta dienas vidējā pašizmaksas ir 411,70 euro, kas ir par 12% augstāka kā plānotā. Nepietiekamais finansējuma apjoms nozarei liedz pilnībā pārskatīt veselības aprūpes pakalpojumu tarifus kā rezultātā Slimnīca sniedz plašu valsts apmaksātu pakalpojumu klāstu, neskatoties uz to, vai pakalpojums ir rentabls un vai par to tiks saņemta apmaksa pilnā apmērā. Slimnīca pakalpojumu pieejamību un kvalitātes paaugstināšanu spēj nodrošināt tikai pateicoties iezīmētiem ieguldījumiem infrastruktūrā un tehnoloģijās, tostarp izmantojot ES fondu līdzfinansējumu. 
5.1.2. [bookmark: _Hlk53131812]Attiecībā uz maksas pakalpojumu ieņēmumiem sakarā ar papildus valsts budžeta finansējuma piesaisti veselības nozarei ir konstatēts, ka Slimnīcas sniegto maksas pakalpojumu skaits ir samazinājies. Proti 2019. gadā Slimnīcas ieņēmumi no maksas pakalpojumiem bija 4,0% (salīdzinoši – 2016. gadā tie bija 9,2 %, 2017. gadā 6,0% un 2018. gadā 4,5%), savukārt atbilstoši faktiskajai izpildei par 2020. gada I-III ceturksnim Slimnīcas ieņēmumi no maksas pakalpojumiem sastāda 2,47%, kas ieviesto ierobežojumu Covid-19 pandēmijas dēļ ir zemāki par sākotnējo prognozi 2020. gadam – 4,25%. Ilgtermiņa prognoze ieņēmumiem no maksas pakalpojumiem 2021. - 2023. gadā ir 4,29%. Tādejādi situācijai stabilizējoties būtu vērtējama Slimnīcas iespēja ieguldīt pašu finansējumu B korpusa projekta realizācijā. 
5.1.3. Ar pašu finansējumu, kas iegūts sniedzot maksas pakalpojumus, Slimnīca šobrīd nodrošina līdzfinansējumu 2014. – 2020. gada A korpusa 2. kārtas lielā projekta īstenošanai no 2019. gada līdz 2023. gadam 4 449 849 euro apmērā.
[bookmark: _Hlk60061855]5.2. ES struktūrfondu un Kohēzijas fonda pieejamie finanšu līdzekļi 2021. – 2027.gadā
Pašlaik tiek izstrādāta ES struktūrfondu un Kohēzijas fonda 2021.–2027. gada plānošanas perioda darbības programma, kurā tiks iekļauti pasākumi un finansējuma sadalījums balstoties uz Latvijas Nacionālā attīstības plānā 2021. - 2027.gadam noteiktajām prioritātēm. Nacionālā attīstības plāna investīciju plānā 72. uzdevuma “Veselības aprūpes pārvaldības stiprināšana, uzlabojot veselības nozares datu digitalizāciju un pierādījumos balstītu lēmumu pieņemšanu veselības aprūpē, nodrošinot ārstniecības iestāžu sadarbības teritoriju attīstību, tai skaitā veselības aprūpes infrastruktūras uzlabošanu un digitālo tehnoloģiju plašāku izmantošanu veselības aprūpē, prioritāri mātes un bērna veselības aprūpes jomā un jomās, kam ir būtiska ietekme uz priekšlaicīgu mirstību un darbspēju zudumu, jo īpaši psihiatrijā, rehabilitācijā, kā arī nedziedināmi slimo pacientu aprūpē” ietvaros paredzēts Eiropas Reģionālās attīstības fonda finansējums (turpmāk - ERAF) Slimnīcas B korpusa attīstībai. Atbilstoši minētajam uzdevumam “Darbības programmas Latvijai 2021. -2027.gadam” projektā ir paredzēts finansējums 151 milj. euro apmērā (t.sk. ERAF finansējums 85% un nacionālais līdzfinansējums 15%). Lai īstenotu plānotos ieguldījumus Slimnīcas B korpusa attīstībā, no ES struktūrfondu un Kohēzijas fonda līdzekļiem nepieciešams saskaņojums ar Eiropas Komisiju. 
5.3.Valsts budžeta tiešmaksājums.
Valsts budžeta tiešmaksājums veido tiešu ietekmi uz valsts budžeta bilanci izmaksu rašanās brīdī. Tomēr, nosakot Slimnīcas B korpusa attīstībai augstu prioritāti, nepieciešams sabalansēt gan ES struktūrfondu un Kohēzijas fonda, gan valsts budžeta finansējumu.
5.4.Komercaizdevums

Izvērtējot komercaizdevuma, tai skaitā Pasaules rekonstrukcijas vai Eiropas investīciju bankas aizdevuma ņemšanas riskus, kas galvenokārt saitīti ar Slimnīcas finansiālo stāvokli, jāņem vērā, ka uzņemoties kredīta saistības, ir jāveic arī kredīta procentu maksājumi, kas palielina kopējo izmaksu pieaugumu ~ no 2%. Ņemot vērā Slimnīcas faktisko finanšu stāvokli, tai skaitā Slimnīcas ieņēmumus, pastāv risks, Slimnīcas spējai ilgtermiņā atmaksāt kredīta pamatsummu un aizdevumu procentus. Slimnīca šobrīd vērtē iespēju uzsākt priekšizpētes (due dilligence) procesu ar Eiropas investīciju banku, lai segtu nepieciešamās Slimnīcas attīstības izmaksas, ja netiek piešķirti ES struktūrfondu un Kohēzijas fonda finanšu līdzekļi B korpusa projekta īstenošanai. ES struktūrfondu un Kohēzijas fonda līdzekļu nepiešķiršanas gadījumā, komercaizdevuma atmaksa un sadarbība ar Eiropas investīciju banku var tikt vērtēta tikai sadarbībā ar Veselības ministriju. 
Papildus analizējot Slimnīcas kredīta atmaksas spēju, secināms:
· Slimnīcas finansiālo stāvokli ietekmē dažādi faktori, kas nav atkarīgi no Slimnīcas plānošanas, jo liela ietekme ir Slimnīcas ieņēmumiem par valsts apmaksāto pakalpoju veikšanu, proti ārstēto pacientu specifikai – Slimnīcā bieži nonāk pacienti ar smagām slimībām un to komplikācijām, kuriem nav iespējams sniegt palīdzību zemākā līmeņa stacionārās veselības aprūpes iestādēs, kā rezultātā Slimnīcai pacientu ārstēšana izmaksā salīdzinoši dārgāk;
· Slimnīcas finansiālo stāvokli ietekmē fakts, ka 2017. gada 30. maijā slimnīcas A korpusa 1. kārtas galvenajā ēkā uzsākta ārstniecības pakalpojumu sniegšana, kas Slimnīcai rada papildus izdevumus, kas saistīti ar ēkas ekspluatāciju un uzturēšanu. Slimnīcas A korpusa 2019. gada energoresursu (dabasgāze, elektroenerģija), ūdens patēriņa, kanalizācijas izmaksas sastāda 666 681 euro, bet ēkas nolietojuma (amortizācijas) summa 2019. gada 12 mēnešos ir 1 647 306 euro. Slēdzot līgumus ar Nacionālo Veselības dienestu par ārstniecības pakalpojumu sniegšanu 2019. gadā, tarifos netika iekļauti papildus izdevumi, kas ir radušies Slimnīcai saistībā ar A korpusa 1. kārtas ekspluatāciju; 
· ES struktūrfondu un Kohēzijas fonda 2014. - 2020.gada plānošanas periodā atbalsts Slimnīcas attīstībai tiek sniegts saskaņā ar Eiropas Komisijas 2011. gada 20. decembra lēmumu Nr.2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas lēmums Nr.2012/21/ES). Atbilstoši Komisijas lēmumam Nr.2012/21/ES atbalstu paredzēts piešķirt valsts apmaksātajiem veselības aprūpes pakalpojumiem, savukārt proporcionāli infrastruktūras izmantošanai citiem mērķiem paredzēts piesaistīt pašu finansējumu Tas nozīmē, ka Slimnīcai no pašu līdzekļiem ir jānodrošina līdzfinansējums gan A korpusa 2. kārtas īstenošana, gan nākotnē arī B korpusa attīstības izmaksām, ja tās tiks finansētas no Eiropas Reģionālās attīstības fonda finansējuma.
5.5.Publiskās un privātās partnerības līgums

Publiskās un privātās partnerības (turpmāk - PPP) alternatīvā jāņem vērā fakts, ka Slimnīca atbilst Nacionālā drošības likuma noteiktajām kritiskās infrastruktūras pazīmēm, kur drošības ievērošanai nav pieļaujama infrastruktūras nodošana privātpersonas rīcībā, jeb aktīvu bilancē kamēr publiskais partneris nav izmaksājis pieejamības maksājumu.
5.5.1. Lai vērtētu PPP ietekmi uz vispārējās valdības budžeta bilanci, jāvērtē kura partnera - publiskā vai privātā - aktīvu bilancē tiks uzskaitīts jaunizbūvētais īpašums. Ja risku sadales analīze novērtē, ka projekta aktīvi jāuzskaita privātā partnera aktīvu bilancē, tad publiskajam partnerim ir iespēja sadalīt vispārējās valdības budžeta izdevumus pakāpeniski, nosakot ikgadējo maksājumu, ko publiskais partneris maksā privātajam partnerim par sniegto pakalpojumu. 
5.5.2. Komersanti PPP līgumu ietvaros nereti redz iespēju ne tikai gūt peļņu, bet pat atgūt šādu līgumu īstenošanā ieguldītos līdzekļus. Jāakcentē, ka Slimnīcai ir negatīva līdzšinējā pieredze ar PPP līgumu plānošanu. Sākotnēji Slimnīcas A korpusa 2. kārtas autostāvvietas būvniecības īstenošanā tika izskatīta iespēja noslēgt PPP līgumu. Tomēr šādu partnerību/līgumu neizdevās izveidot/noslēgt, jo, lai privātais partneris atgūtu sākotnēji ieguldītos līdzekļus/attīstības izmaksas, Slimnīcas pacientiem pieejamās autostāvvietas pakalpojumu izmaksas būtu jānosaka nesamērīgi augstas.
5.5.3. Ņemot vērā Slimnīcas budžeta iespējas, jo īpaši nenoteiktības apstākļos COVID – 19 pandēmijas dēļ, finansējuma avotu ietekmi uz valsts budžetu, kā fiskāli neitrālākais finanšu avots B korpusa jaunbūvei izvirzāms ES struktūrfondu un Kohēzijas fonda finansējums.

[bookmark: _Hlk39668401]6. Energoefektīvie un viedie risinājumi

[bookmark: _Hlk73692861]Īstenojot B korpusa attīstības projektu nepieciešams izvērtēt iespējas piemērot Eiropas Komisijas Eiropas Parlamenta un Padomes regulas[footnoteRef:2] projektā iekļauto politisko mērķi “Zaļāka Eiropa ar zemām oglekļa emisijām” un B korpusa ēku veidot kā iespējami zemas enerģijas patēriņa ēku. Ministru kabineta 2021. gada 8. aprīļa noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi” nosaka, ka nedzīvojamai ēkai, lai tā tiktu klasificēta kā gandrīz nulles enerģijas ēka, jāsasniedz energoefektivitātes rādītājs apkurei, kas nepārsniedz 170 kWh/m2 gadā. Tāpat noteikumi nosaka, ka gandrīz nulles enerģijas ēkās vismaz daļēji nodrošina atjaunojamās enerģijas izmantošanu.  [2:  2020.1.14 COM(2020) 23 final “Eiropas Parlamenta un padomes regula, ar ko paredz kopīgus noteikumus par Eiropas reģionālās attīstības fondu, Eiropas sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu n Robežu pārvaldības un vīzu instrumentu”] 

6.1. Ēku energoefektivitātes minimālo pieļaujamo līmeni (klasi) jaunbūvēm nepiemēro, ja attiecīgo prasību piemērošana nav tehniski vai funkcionāli iespējama vai ja izmaksu un ieguvumu analīze par attiecīgās ēkas kalpošanas laiku norāda uz zaudējumiem.
6.2. B korpusa projekta attīstībā izvērtējami vismaz šādi energoefektivitāti sekmējoši risinājumi:
· Saules paneļi (baterijas) elektrībai. Lai samazinātu izmaksas par elektroenerģijas patēriņu, iespējams uzstādīt polikristālo saules paneļu sistēmu elektroenerģijas ražošanai – provizoriski, lai uzstādītu saules paneļu sistēmu ar nominālo jaudu no 0,8 līdz 1 MW (apjoms jāprecizē būvprojekta izstrādes gaitā) izmaksas sastādītu ~ 1,3 miljonus euro. Saražoto elektroenerģiju varētu izmantot pašpatēriņam un pārpalikumu nodot kopējā elektrotīklā, šādas sistēmas izbūve būtiski samazinātu ēkas uzturēšanas izmaksas, jo dotā brīža elektroenerģijas rēķini Slimnīcā vidēji mēnesī sastāda ~ 36 000 euro. Kopējā sistēmas izmaksas precīzi varēs noteikt tikai pēc projekta izstrādes.
· Saules kolektori siltā ūdens priekšsildīšanai. Pēc aptuvenām aplēsēm atmaksāšanās periods ~ 4 gadi. Samazina izmaksas siltā ūdens sagatavošanai un uz iekārtām tiek padots jau daļēji uzsildīts ūdens, apkures iekārta piesilda līdz nepaciešamajam temperatūras līmenim. Uzstādāmo saules kolektoru apjoms jāprecizē būvprojekta izstrādes gaitā. Kopējās sistēmas izmaksas precīzi varēs noteikt tikai pēc projekta izstrādes.
· Termopāļi. Šādā veidā ēkai nodrošinot telpu apkuri/dzesēšanu tiek izveidota nulles CO2 apkures sistēma. Termopāļu ierīkošanas izmaksas, sastādītu ~ 2,1 miljoni euro. Ja salīdzina izmaksas pret standarta pāļiem tad A korpusa 2. kārtas ēkai pēc iepirkuma konkursa datiem izmaksas pāļu pozīcijā plānotas ~ 1,2 miljoni euro. Termopāļi ar siltumsūkni dod iespēju apkures un dzesēšanas sezonu pāreju periodos un arī sezonu sākumos izmantot tikai dabā atjaunojamos energoresursus. Rīgas teritorijā Kundziņsalā RFT terminālī šādu sistēmu veiksmīgi ekspluatē jau vairāk kā 3 gadus(155 urbumi ~ 100 m dziļumā). Kā arī Latvijas Universitātes zinātņu mājai daļa no pamata pāļiem ir termopāļi (līdz 26 m dziļumam). Kopējās sistēmas izmaksas precīzi varēs noteikt tikai pēc projekta izstrādes.
· Triģenerācijas iekārtas. Šādas iekārtas uzstādīšanas izmaksas ir ~3,0 miljoni euro. Darbinot šo iekārtu, vienlaikus tiek iegūta elektroenerģija, siltumenerģija un aukstums. Pēc aprēķiniem, ražojot dzesēšanas sistēmām nepieciešamo aukstumnesēju CO2, saražotais apjoms ir par 50% zemāks nekā tipveida iekārtām. Provizoriskais sistēmas atmaksāšanās periods, pēc pārstāvju sniegtās informācijas ~ 2 gadi. Lai pieņemtu kādu tālāku lēmumu, nepieciešams veikt padziļinātu izpēti un kāda objekta apsekošanu dabā, kā arī kopējās sistēmas izmaksas precīzi varēs noteikt tikai pēc projekta izstrādes.
· Apgaismojums ar gaismu izstarojošu diožu tehnoloģijām. Izmantojot gaismu izstarojošu diožu tehnoloģiju apgaismojumu, izbūves izmaksas palielināsies ~ 3 reizes, bet ikdienas uzturēšanas izmaksas būs ~ 5-10 reizes mazākas. Kopējās sistēmas izmaksas precīzi varēs noteikt tikai pēc projekta izstrādes.
· Ilgtspējīgu materiālu un produktu izmantošana, jeb materiāli ar zemu CO2. Ar atjaunojamajiem materiāliem tiek domāts koks, koka izstrādājumi, ekoloģiski tīra vai no pārstrādājamiem materiāliem izgatavota siltumizolācijas vate, bruģis kurš izgatavots no otrreizējiem/pārstrādātiem materiāliem un krāsas kas ražotas uz dabīgo materiālu bāzes. Šo produktu izmaksas un īpatsvaru var noteikt tikai projekta izstrādes gaitā.
·  Āra žalūzijas. Uzstādot āra žalūzijas tiek panākts efekts, ka telpas netiek pārsildītas, kā rezultātā nav nepieciešams tajās lietot kondicionēšanas iekārtas un tiek taupīti energoresursi,. Projekta izstrādes gaitā jāprecizē logu skaits, bet provizoriski viena loga aprīkošana ar no telpas vadāmām āra žalūzijām sastādīs ~ 850 euro par vienu logu. Kopējā sistēmas izmaksas precīzi varēs noteikt tikai pēc projekta izstrādes
· Ventilācijas sistēmas ar rekuperācijas iekārtām uzstādīšana, lietus ūdens savākšanas sistēmas uzstādīšana, stiklotu virsmu izmantošana.
· Ēkas vadības sistēmas (BMS - Building Manegament System) izbūve – analoģiski A korpusa 1. kārtas ēkā realizētajam risinājumam, un plānotajam A korpusa 2. kārtas paplašinājumam.

6.3. B korpusa projekta papildināšana ar minēto risinājumu piemērošanu, kopējās būvniecības izmaksas atbilstoši nozares analītikai varētu pieaugt robežās no ~15 līdz 35% no plānotā būvdarbu 111 887 640 euro budžeta. “Zaļo” risinājumu sākotnējās piemērošanas izmaksas būvniecības procesā ir lielākas par standarta risinājumu, bet ēkas kopējās uzturēšanas izmaksas samazinātos robežās no ~ 15 līdz 40%. Precīzākas zaļo risinājumu piemērošanas izmaksas un to ietekmi uz ekspluatācijas izmaksām varēs noteikt tehniskā projekta izstrādes procesā.
7. B korpusa attīstības scenārijs no ES struktūrfondu un Kohēzijas fonda 2021. - 2027. gada plānošanas perioda līdzekļiem

7.1. Slimnīcas projektu īstenošanas uzraudzībai 2017. gada 13. aprīlī ar Ministru kabineta rīkojumu Nr. 188 “Par valsts sabiedrības ar ierobežotu atbildību ”Paula Stradiņa klīniskā universitātes slimnīca” attīstības koordinācijas un uzraudzības komiteju” ir apstiprināta konsultatīva institūcija – Slimnīcas attīstības projektu koordinācijas un uzraudzības komiteja. Minētās projektu koordinācijas un uzraudzības komitejas sanāksmes tiek organizētas reizi ceturksnī. Plānots, ka B korpusa attīstības projekta apstiprināšanas gadījumā Slimnīcas attīstības projektu koordinācijas un uzraudzības komiteja pārraudzīs arī šī projektā īstenošanas procesu. Savukārt atbilstoši Publiskas personas kapitāla daļu un kapitālsabiedrību pārvaldības likuma (turpmāk – Pārvaldības likums) 107. pantam, Slimnīcas padome apstiprina vidēja termiņa darbības stratēģiju un uzrauga tās īstenošanu, kā arī apstiprina ikgadējo budžetu un uzrauga tā izpildi, kas ietvers arī B korpusa attīstības projekta īstenošanu. Līdz ar to plānots nodalīt konsultatīvās institūcijas funkcijas un atbildību no Slimnīcas padomes Pārvaldības likumā noteiktajām funkcijām un atbildības.
7.2. Lai novērstu projekta vadības risku, nepieciešams stiprināt Slimnīcas projekta vadības kapacitāti, piesaistot kompetentus speciālistus, kas ļauj minimizēt projekta riskus. Projekta vadības komandas sastāvā ietilpst projekta vadītājs, projekta vadītāja asistents, finansists, grāmatvedis un būvniecības jurists. Projekta pieteikuma izstrādei, iepirkuma procedūrā tiks piesaistīts līgumpartneris ar pieredzi šādu dokumentu sagatavošanā un iesniegšanā.

7.3. Slimnīcas B korpusa projekta finansēšana no ES struktūrfondu un Kohēzijas fonda 2021. - 2027. gada plānošanas perioda līdzekļiem indikatīvi iespējama sākot ar 2021. gadu, savukārt gan no Slimnīcas attīstības viedokļa, gan no ES fondu un Kohēzijas fonda finansējuma apguves viedokļa, lai iekļautos ES struktūrfondu un Kohēzijas fonda īstenošanas termiņā, tas ir līdz 2027. gadam, un ievērojot izmaksu attiecināmības periodu līdz 2029. gada 31.decembrim, Slimnīcas B korpusa projekta ieviešana jāuzsāk nekavējoties (skatīt 1. grafiku). 

1. grafiks: Slimnīcas B korpusa attīstības grafiks

7.4. Slimnīcas B korpusa attīstības grafikā norādīts optimālais projekta īstenošanas periods, kur pilna projekta funkcionalitāti plānots sasniegt līdz 2029.gada beigām. Katrā izpildes posmā plānota arī laika rezerve iespējamiem iepirkuma norises apstrīdēšanas, pārsūdzības procesiem un termiņu kavējumiem projekta izstrādes, būvniecības vai aprīkošanas periodā, atbilstoši Slimnīcas pieredzei īstenojot A1 un A2 korpusu attīstības projektus. Slimnīcas B korpusa attīstības laika grafiks attiecīgi tiks aktualizēts B korpusa attīstības īstenošanas procesā. Papildus Slimnīca jau šobrīd ir uzsākusi darbu pie B korpusa attīstības īstenošanas plāna sagatavošanas un izstrādes procesā detalizācijas pakāpe tiks palielināta. 
7.5. [bookmark: _Hlk74665618]Lai netiktu apdraudēta B korpusa attīstības projekta ieviešana, Slimnīcai 2021. gadā jāuzsāk apvienoto iepirkumu procedūru par B korpusa būvprojekta izstrādi, autoruzraudzību un būvniecību. Iepirkuma līguma izpilde tiks sadalīta vairākos posmos atbilstoši pieejamajam finansējumam, par katru līguma posmu izpildes uzsākšanu atsevišķi informējot izpildītāju. Ja Slimnīca līgumā noteiktā termiņā neinformē izpildītāju, puses var vienoties par līguma tālāko izpildi. 
7.6. Pamatojoties uz informatīvajā ziņojumā iekļauto infrastruktūras attīstības nepieciešamības pamatojumu un problēmu raksturojumu, investīciju aprēķiniem, finansēšanas iespēju izvērtējumu un piedāvātajiem risinājumiem projekta tālākai virzībai, nepieciešams valdības lēmums par atļauju Slimnīcai 2021.gadā uzsākt infrastruktūras attīstībai nepieciešamos sagatavošanās darbus, atbalstot, ka B korpusa attīstības tehniskās specifikācijas izstrādi, piemērojot iepirkumu būvprojekta izstrādi, autoruzraudzību un būvniecību, Slimnīca priekšfinansēs no saviem budžeta līdzekļiem, paredzot finansējumu līdz 70 000 euro apmērā, līdz projekta iesnieguma apstiprināšanai. Plānots, ka jau 2021.gadā Slimnīca oficiāli izsludinās pretendentu pieteikšanos. 
7.7. Komercdarbības atbalsts infrastruktūras attīstībai tiek sniegts saskaņā ar Komisijas lēmumu (2012/21/ES) par Līguma par ES darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. Attīstības projektā tiks noteikta proporcija starp plānotajiem valsts apmaksātajiem veselības aprūpes pakalpojumiem un pārējiem Slimnīcas sniegtajiem maksas pakalpojumiem, lai nodrošinātu, ka papildu publiska finansējuma piešķiršana nepārkāptu komercdarbības atbalsta regulējumu.
7.8. Papildus Slimnīca kā attiecināmās izmaksas priekšfinansēs no pašu finansējuma arī projekta vadības komandas izmaksas, pēc tam, kad Ministru kabinetā tiks pieņemts lēmums par atbalstu Slimnīcas B korpusa attīstībai. Projekta vadības komandas izmaksas līdz projekta apstiprināšanai plānotas līdz 30 000 euro.
7.9. Pēc projekta apstiprināšanas izmaksas par B korpusa attīstības tehniskā projekta izstrādi, kā arī projekta vadības komandas izmaksas sākot ar 2021. gadu tiks attiecinātas no projekta attiecināmajām izmaksām.  
7.10. Gadījumā, ja informatīvā ziņojuma par Slimnīcas B korpusa attīstību turpmākā virzība Ministru kabinetā netiek atbalstīta, tad tiek gatavots informatīvais ziņojums Ministru kabinetam par B korpusa attīstības finansēšanas iespējām no citiem finanšu avotiem.

Veselības ministrs						D.Pavļuts

Vīza: Valsts sekretāre				          I.Dreika

